b'\n_START_ARTICLE_\nEmneknagg\n_START_PARAGRAPH_\nEn emneknagg (engelsk: hashtag) er symbolet # etterfulgt av et ord eller en frase \xe2\x80\x93 uten mellomrom mellom symbolet # og p\xc3\xa5f\xc3\xb8lgende bokstav eller tall. En emneknagg tilf\xc3\xb8rer metadata og knytter meldinger sammen. Bruken forenkler s\xc3\xb8k i sosiale nettverk som Twitter, Facebook, Google+ og Instagram og representerer en ny m\xc3\xa5te \xc3\xa5 s\xc3\xb8ke etter informasjon p\xc3\xa5 . Bruk av emneknagger kalles folksonomi som er en form for sosial bokmerking der brukerne selv velger ord og formuleringer i stedet for taksonomier laget av eksperter. Hensikten er \xc3\xa5 kategorisere emner, ideer og oppfordre andre til \xc3\xa5 bli med i samtaler. Emneknagger er ofte ikke regulert, noe som gir brukerne frihet til \xc3\xa5 uttrykke akkurat det de \xc3\xb8nsker.    _NEWLINE_Emneknagger tillater kun bruk av ett ord og lages ofte ved \xc3\xa5 utelate mellomrommet mellom ord. Bruk av store bokstaver midt i sammensetningen (CamelCase) er ofte brukt for \xc3\xa5 oppn\xc3\xa5 bedre lesbarhet.  _NEWLINE_Emneknagg p\xc3\xa5 Twitter ble introdusert av Chris Messina 23. august 2007 , men Twitter avviste ideen i starten. Den f\xc3\xb8rste utbredte bruken av emneknagger p\xc3\xa5 Twitter kom i oktober 2007 da lokale journalister brukte emneknaggen #SanDiegoFire for \xc3\xa5 tvitre om en rekke skogbranner i San Diego . _NEWLINE_Symbolet # etterfulgt av et ord ble brukt i PDP-11 p\xc3\xa5 1970-tallet og i programmeringsspr\xc3\xa5ket C i 1978. P\xc3\xa5 IRC blir # brukt for \xc3\xa5 navngi grupper og emner.\n_START_SECTION_\nKritikk\n_START_PARAGRAPH_\nEmneknagger anses \xc3\xa5 v\xc3\xa6re et godt verkt\xc3\xb8y for fleksibel navigasjon mellom innhold n\xc3\xa5r det blir brukt riktig. Bruk av to emneknagger med relevante ord eller setninger er ansett som beste praksis av Twitter . Bruk av flere emneknagger p\xc3\xa5 et innlegg kan bidra til feilkategorisering av innhold .'